Married but Living Single

Married but Living Single jẹ́ fíìmù ajẹmọ́fẹ̀ẹ́ ti orílẹ̀-èdè Nàìjíríà tó jáde ní ọdún 2012, èyí tí Tunde Olaoye darí, tí ó sì ṣàfihàn àwọn akópa bí i Funke Akindele, Joseph Benjamin, Joke Silva, Tina Mba, Kiki Omeili àti Femi Brainard. Ìwé tí Pastor Femi Faseru ti KICC Lagos kọ ló dúró gẹ́gẹ́ bí i ìwúnilórí tí wọ́n fi gbé fíìmù yìí jáde. Fíìmù náà sọ ìtàn Kate (Funke Akindele), tó jẹ́ obìnrin atẹpámọ́ṣẹ́ tó sì tún jẹ́ ìyàwó arákùmrin oníṣòwò kan, ìyẹn Mike (Joseph Benjamin). Mike dùbúlẹ̀ àìsàn, pẹ̀lú àrùn jẹjẹrẹ ti ọ̀nàfun; Kate sì ní láti yàn, yálà kó dúró ti ọkọ̀ rẹ̀ ní ilé-ìwòsàn láti máa mójútó o, tàbí kó padà sí ẹnu iṣẹ́. Àsìkò yìí tún wá jẹ́ ìgbà tí wọ́n ṣiṣẹ́ láti gba iṣẹ́ ńlá kan tó sì ní owó iyebíye lórí.

 Àwọn akópa 

 Funke Akindele bí i Kate
 Joseph Benjamin bí i Mike
 Joke Silva bí i ọ̀gá Kate
 Tina Mba 
 Kiki Omeili bí i Titi
 Femi Brainard 
 Kalejaiye Paul bí i Patrick
 Adeola Faseyi 
 Yemi Remi bí i Lola

 Àgbéjáde 
Wọ́n ṣe àgbéjáde ìpolówó fíìmù yìí ní 20 February 2012, pẹ̀lú àwọn àwòrán lóríṣiríṣi. Ìṣàfihàn àkọ́kọ́ rẹ̀ wáyé ní Silverbird Galleria, ní Èkó ní ọjọ́ kẹta oṣù kẹfà ọdún 2012; èyí tí igbá kejì Gómínà ìpínlẹ̀ Èkó farahàn níbẹ̀, ìyẹn Adejoke Orelope-Adefulire. Gbọ̀ngàn márààrún ti sinimá yìí kún dẹ́múdẹ́mú. Lẹ́yìn náà ni wọ́n wá gbe síta fún wíwò ní àwọn sinimá yòókù ní ọjọ́ karùn-ún oṣù kẹfà ọdún 2012. Bákan náà ni wọ́n gbe síta fún wíwò ní Scotland.
Àmì-ẹ̀yẹ
Wọ́n yan fíìmù yìí fún ìsọ̀rí márùn-ún ní 2012 Best of Nollywood Awards, lára wọn ni "Fíìmù tó dára jù lọ", "Olùdarí tó dára jù lọ", "Òṣèrébìnrin tó dára jù lọ" fún Akindele, àti "Òṣèrẹ́mọdé tó dára jù lọ" fún Deola Faseyi; Benjamin gba àmì-ẹ̀yẹ fún "Ẹ̀dá-ìtàn, òṣèrékùnrin tó dára jù lọ". Wọ́n tún yan Faseyi lẹ́ǹkan si ní 2013 Nollywood Movies Awards fún "Òṣèrémọdé tó dára jù lọ".

+Àwọn àmì-ẹ̀yẹ  Àmì-ẹ̀yẹ  Ìsọ̀rí  Olùgbà  ÈsìBest of Nollywood Magazine  2012 Best of Nollywood Awards Movie of the Year Tunde Laoye  Director of the Year Tunde Laoye  Best Lead Actress in an English Film Funke Akindele  Best Lead Actor in an English Film Joseph Benjamin  Child actress of the year Deola Faseyi  Nollywood Movies Network  2013 Nollywood Movies Awards Best Child Actor Adeola Faseyi  17th African Film Awards Best Actress in a Supporting Role (English Film) Kiki Omeili 

 Fíìmù àgbéléwò 
Wọ́n ṣe ìṣàfihàn àkọ́kọ́ rẹ̀ lórí VOD ní ọjọ́ kẹrìndínlọ́gbọ̀n oṣù kẹrin ọdún 2013 lórí Distrify. Wọ́n sì ṣàgbéjáde rẹ̀ sí orí DVD ní ọjọ́ kọkàndínlọ́gbọ̀n oṣù kẹjọ ọdún 2013.

 Àwọn ìtọ́kasí